钦定古今图书集成/明伦汇编/官常典/第314卷 > 周
## 钦定古今图书集成/明伦汇编/官常典/第314卷 > 周

《周制》，设《春官》大宗伯以掌邦礼，小宗伯肆师帅其属
佐之。而掌客则隶于司寇。

按《书经周官》：“宗伯掌邦礼，治神人，和上下。”

〈蔡传〉春官卿主邦礼，治天神地祇人鬼之事，和上下尊卑等列。春官于四时之序为长，故其官谓之宗伯。成周合乐于礼官，谓之和者，盖以乐而言也。

按《周礼春官宗伯》：“惟王建国，辨方正位，体国经野，设官分职，以为民极。”乃立春官宗伯，使帅其属而掌邦
礼，以佐王和邦国。礼官之属，大宗伯卿一人；小宗伯，
中大夫二人；肆师，下大夫四人，上士八人，中士十有
六人；旅下士三十有二人；府六人，史十有二人，胥十
有二人，徒百有二十人。大宗伯之职，“掌建邦之天神、
人鬼、地示之礼，以佐王建保邦国，以吉礼事邦国之
鬼神示。以禋祀祀昊天上帝，以实柴祀日月星辰，以
槱燎祀司中、司命、飌师、雨师。”

〈注〉禋之言烟，周人尚臭，烟气之臭闻者。槱，积也。三祀皆积柴实牲体焉。或有玉帛燔燎而升湮，所以报阳也。郑司农云：实柴实牛，柴，上也。司中，三能、三阶也。司命，文昌宫星，风师箕地、雨师毕也。郑元谓昊天上帝冬至于圆丘所祀天皇大帝，星谓五纬，辰谓日月所会十二次，司中、司命、文昌第五、第四星。或曰中能、上能也，祀五帝亦用实柴之礼云。飌音风。能，他来反。

以血祭祭社稷五祀、五岳，以狸沈祭山林川泽，以疈
辜祭四方百物。

〈注〉不言祭地，此皆地祇，祭地可知也。阴祀自血起，贵气臭也。五祀，五色之帝，于王者宫中曰五祀。郑元谓：“此五祀者，五官之神在四郊。四时迎五行之气于四郊，而祭。五德之帝，亦食此神焉。祭山林曰埋，川泽曰沈，顺其性之含藏。疈╱僖搕。疈而磔之”，谓磔攘及蜡祭。《郊特牲》曰：“八蜡以祀四方，四方年不顺成，八蜡不通，以谨民财也。”又曰：“蜡之祭也，主先啬而祭司啬也。祭百种，以报啬也。飨农及邮，表畷禽兽，仁之至，义之尽也。”疈，孚逼反。

以肆献祼享先王，以馈食享先王，以祠春享先王，以
禴夏享先王，以尝秋享先王，以烝冬享先王。

〈注〉宗庙之祭，有此六享，肆献、祼、馈食在四时之上，则是祫也、禘也。肆者，进所解牲体，谓荐熟时也。献，献醴，谓荐血腥也。祼之言灌，“灌以郁鬯”，谓始献尸求神时也。

以凶礼哀邦国之忧。

〈注〉哀，谓救患分灾凶，礼之别有五，

以《丧礼》哀死亡。

〈注〉哀谓亲者服焉，疏者含禭。

以《荒礼》哀凶札。

〈注〉荒人物有害也。《曲礼》曰：“岁凶，年谷不登，君膳不祭肺，马不食谷，驰道不除，祭事不县，大夫不食粱，士饮酒不乐。”札读为截，谓疫疠。

以吊礼，哀祸𣗏。

〈注〉祸灾谓遭水火，

以《禬礼哀》围败。

〈注〉《同盟》者，会合货财，以更其所丧。

以“《恤礼》，哀寇乱。”

〈注〉《恤》，忧也。邻国相忧，兵作于外为寇；作于内为乱。

以宾礼亲邦国。

〈注〉亲谓使之相亲附。宾礼之别有八。

春见曰“朝”，夏见曰“宗”，秋见曰“觐”，冬见曰“遇”，时见曰“会”，
殷见曰“同”，时聘曰“问”，殷𫖯曰“视。”

〈注〉时聘无常期，天子有事，乃聘之焉。竟外之臣，既非朝岁，不敢渎为小礼。《殷𫖯》谓“一服朝之岁，以朝者少，诸侯乃使卿以大礼众聘焉。”一服朝在元年、七年、十一年。

以军礼同邦国。

〈注〉同谓威其不协僭差者。军礼之别有五：

《大师》之礼，用众也。

〈注〉用其义勇。

《大均》之礼，恤众也；

〈注〉“均其地政”、“地守”、“地职”之赋，所以忧民。

大田之礼，𥳑众也。

〈注〉古者“因田习兵”，阅其车徒之数。

“大役”之礼，任众也。

〈注〉筑宫邑，所以事民力强弱。

《大封》之礼，合众也。

〈注〉“正封疆沟涂之固”，所以合聚其民。

以嘉礼亲万民。

〈注〉嘉，善也。所以因人心所善者而为之制。嘉礼之别有六：

以饮食之礼，亲宗族兄弟。

〈注〉“亲”者使之相亲，人君有食宗族饮酒之礼，所以亲之也。

以昏冠之礼，亲成男女。

〈注〉亲其恩，成其性。

以《宾射》之礼，亲故旧朋友。

〈注〉《射礼》，虽王亦立宾主也。王之故旧朋友为世子时共在学者。

以飨燕之礼，亲四方之宾客。

〈注〉《宾客》谓朝聘者。

〈注〉《脤膰》社稷宗庙之肉，以赐同姓之国，同福禄也。

以贺庆之礼亲异姓之国。

〈注〉异姓王。“昏姻甥舅。”

以九仪之命，正邦国之位。

〈注〉每命异仪，贵贱之位乃正。

《壹命》受职。

〈注〉“始见命为正吏”，谓列国之士，于子男为大夫，王之下士亦一命。郑司农云：“受职治职事。”

再命受服。

〈注〉郑司农云：“受服，受祭衣服，为上士。”郑元谓“此受元冕之服。列国之大夫再命，于子男为卿。卿大夫自元冕而下，如孤之服。王之中士亦再命，则爵弁服。”

《三命受位》。

〈注〉郑司农云：“受下大夫之位。”郑元谓“此列国之卿，始有列位于王，为王之臣也。王之上士亦三命、

四命受器。”

〈注〉郑司农云：“受祭器，为上大夫。”郑元谓“此公之孤，始得有祭器者也。王之下大夫亦四命。”

五、《命赐则》

〈注〉郑司农云：“则者，法也。出为子男。”郑元谓：“则，地未成国之名。王之下大夫，四命，出封加一等，五命赐之以方百里、二百里之地者，方三百里以上为成国。王莽时以二十五成为则，方五十里，合今俗说子男之地”，独刘子骏等识古有此制焉。

六、《命赐官》

〈注〉郑司农云：“子男入为卿，治一官也。”郑元谓“此王六命之卿赐官者，使得自置其臣，治家邑，如诸侯

七命赐国。”

〈注〉王之卿六命，出封加一等者，郑司农云：“出就侯伯之国。”

八、《命作牧》

〈注〉谓侯伯有功德者，加命得专征伐于诸侯。郑司农云：“一州之牧，王之三公亦八命。”

九命作《伯》。

〈注〉上公有功德者，加命为二伯，得征五侯九伯者。郑司农云：“长诸侯为方伯。”

以玉作六瑞，以等邦国。

〈注〉等犹齐等也。

王执镇圭。

〈注〉镇，安也，所以安四方。“镇圭”者，盖以四镇之山为瑑饰，圭长尺有二寸。

公“执桓圭。”

〈注〉公，二王之后，及王之上公。《双植》谓之桓。桓，宫室之象，所以安其上也。桓圭，盖亦以桓为瑑饰，圭长九寸。

侯执信圭，伯执躬圭。

〈注〉“信”当为“身”，声之误也。身圭、躬圭，盖皆象以人形为瑑饰，文有麤缛耳，欲其慎行以保身。圭长皆七寸。

子执谷璧，男执蒲璧。

〈注〉“谷所以养人，蒲为席，所以安人。”二玉，盖或以谷为饰，或以蒲为瑑，饰璧皆径五寸，不执圭者，未成国也。

以禽作六挚，以等诸臣，“孤执皮帛，卿执羔，大夫执雁，
士执雉，庶人执鹜，工商执鸡。”

〈注〉“皮帛”者，束帛而表以皮为之饰皮，虎豹皮帛，如今璧色绘也。羔，小羊取其群而不失其类；雁取其候时而行；雉取其守介而死，不失其节；鹜取其不飞迁。鸡取其守时而动。

以玉作六器，以礼天地四方。

〈注〉《礼》谓“始告神时，荐于神坐。”

以苍璧礼天，以黄琮礼地，以青圭礼东方，以赤璋礼
南方，以白琥礼西方，以元璜礼北方。

〈注〉此“礼天以冬至”，谓天皇大帝在北极者也。“礼地以夏至”，谓神在崑䮗者也。“礼东方以立春”，谓苍精之帝，而太昊、句芒食焉。礼南方以立夏，谓赤精之帝，而炎帝、祝融食焉。礼西方以立秋，谓白精之帝，而少昊、蓐收食焉。礼北方以立冬，谓黑精之帝，而颛顼、元冥食焉。礼神者必象其类，璧圜象天，琮八方象地，圭锐象春，物初生；“半圭曰璋”，象夏物半死；“琥猛”，象秋严；“半璧曰璜”，象冬闭藏。地上无物，唯天半见。

皆有牲币，各放其器之色。

〈注〉“币以从爵”，若人饮酒有酬币。

以天产作阴德，以《中礼》防之。以地产作阳德，以《和乐》
防之。

〈注〉郑司农云：“阴德谓男女之情，天性生而自然者，过时则奔随，先时则血气未定。圣人为制其中，令民三十而娶，女二十而嫁，以防其淫泆，令无失德，情性隐而不露，故谓之阴德。阳德谓分地利以致

富，富者之失，不骄奢则吝啬，故以和乐防之。乐所以涤荡邪秽，道人之正性者也。一说地产，谓土地之性各异，若齐性舒缓，楚性急悍，则以和乐防其失，令无失德，乐所以移风易俗者也。此皆露见于外，故谓之阳德。阳德阴德不失其正，则民和而物各得其理，故曰“以谐万民，以致百物。” 郑元谓“天产者动物谓六牲” 之属，地产者，植物谓九谷之属。阴德阴气在人者，阴气虚，纯之则劣，故食动物，作之使动，过则伤性，制中礼以节之。“阳德” 阳气在人者，阳气盈，纯之则躁，故食植物，作之使静，过则伤性，制和乐以节之，如是然后阴阳平，情性和，而能育其类。

“以礼乐合天地之化，百物之产”，“以事鬼神，以谐万民，
以致百物。”

〈注〉《礼》济虚，乐损盈，并行则四者乃得其和。能生非类曰“化”，生其种曰“产。”

凡祀大神，享大鬼，祭大示，帅执事而卜日宿，视涤濯，
莅玉鬯，省牲镬，奉玉齍。诏大号，治其大礼，诏相王之
大礼。

〈注〉执事诸有事于祭者。宿，申戒也。涤濯，溉祭器也。玉，礼神之玉也。始莅之祭，又奉之。大号，六号之大者，以诏大祝，以为祝辞。治犹简习也。豫简习大礼，至祭当以诏相王群臣礼为小礼。

若王不与祭祀，则摄位。

〈注〉王有故。代行其祭事。

凡大祭祀，王后不与，则摄而荐豆、笾、彻。

〈注〉荐彻豆笾，王后之事。

大宾客则摄而载果。

〈注〉载，为也。果读为祼。代王祼宾客以鬯，君无酌臣之礼，言为者，摄酌献耳，拜送则王也。郑司农云：“王不亲为主。”

朝觐会同，则为上相。

〈注〉相，诏王礼也。出接宾曰摈，入诏礼曰“相。”相者五人，卿为上摈。

又

王命诸侯则傧。

〈注〉傧，进之也。王将出命，假祖庙，立依前，南乡。傧者进，当命者延之，命使发。内史由王右以策命之。降，再拜稽首，登，受策以出。此其略也。诸侯爵禄其臣，则于祭焉。

国有大故，则“旅上帝及四望。”

〈注〉故谓凶灾。旅，陈也。陈其祭事以祈焉，礼不如祀之备也。上帝，五帝也。郑司农云：“四望日月星海。”郑元谓四望，五岳、四镇、四渎。

王大封，则先告后土。

〈注〉《后土》，“土神也，黎所食者。”

乃颁祀于邦国、都家、乡邑。

〈注〉“颁”读为“班。”班其所当祀及其礼。都家之乡邑，谓王子弟及公卿大夫所食采地。

小宗伯之职，“掌建国之神位，右社稷，左宗庙。”

〈注〉库门内雉门外之左右。

兆五帝于四郊。四望、四类亦如之。

〈注〉兆为坛之营域。五帝：苍曰灵威仰，大昊食焉；赤曰赤熛怒，炎帝食焉；黄曰含枢纽，黄帝食焉；白曰白招拒，少昊食焉；黑曰汁光纪，颛顼食焉。黄帝亦于南郊。郑司农云：“四望，道气出入四类，三皇、五帝、九皇、六十四民，咸祀之。”郑元谓：“四望、五岳、四镇、四渎、四类，日月星辰，运行无常，以气类为之位。兆日于东郊，兆月与风师于西郊，兆《司中、司命》于南郊，兆《雨师》”于北郊。

兆山川丘陵、坟衍，各因其方。

〈注〉顺其所在。

掌五礼之禁令与其用等。

〈注〉用等牲器，尊卑之差。郑司农云：“五礼：吉、凶、军、宾、嘉。”

辨庙祧之昭穆。

〈注〉祧迁主所藏之庙，自始祖之后，父曰昭，子曰穆，

辨吉凶之五服、车旗、宫室之禁。

〈注〉“五服”：王及公卿大夫、士之服。

掌三族之别，以辨亲疏。其正室皆谓之“门子。”掌其政
令。

〈注〉三族，谓父、子、孙，人道之正名。正室，适子也。将代父当门者也。政令，谓役守之事。

“毛六牲”，辨其名物，而颁之于五官，使共奉之。

〈注〉《毛，择》毛也。郑司农云：“司徒主牛，宗伯主鸡，司马主马及羊，司寇主犬，司空主豕。”

辨“《六齍》之名物与其用”，使六宫之人共奉之。

〈注〉齍，读为粢。六粢，谓六谷、黍、稷、稻、粱、麦、菰。

辨六彝之名物，以待果将。

〈注〉“六彝：鸡彝、鸟彝、斝彝、黄彝、虎彝、蜼彝。”果读为“祼。”

辨六尊之名物，以待祭祀宾客

〈注〉待者，有事则给之。郑司农云：“六尊：献尊、象尊、壸尊、著尊、大尊、山尊。”

掌衣服、车旗、宫室之赏赐。

〈注〉王以赏赐有功者。《书》曰：“车服以庸。”

掌四时祭祀之序事与其礼。

〈注〉序事卜日、省牲、视涤濯、饔爨之事，次序之时。

若国大贞，则奉玉帛以诏号。

〈注〉号、神号、币号。郑司农云：“大贞，谓卜立君，卜大封，

大祭祀，省牲，视涤濯，祭之日，逆齍，省镬，告时于王，告
备于王。”

〈注〉逆齍，受饎人之盛以入。省镬，视亨腥熟时，荐陈之晚早。备谓馔具。

凡祭祀、宾客，以时将瓒祼。

〈注〉将，送也。犹奉也。祭祀以时奉而授王；宾客以时奉而授宗伯，“天子圭瓒，诸侯璋瓒。”

诏“相祭祀之小礼。”“凡大礼，佐大宗伯。”

〈注〉《小礼》，群臣之礼。

赐卿、大夫、士爵，则傧。

〈注〉“赐”犹“命”也，傧之，如命诸侯之仪。

小祭祀掌事，如《大宗伯》之礼。大宾客，受其将币之赍。

〈注〉谓“所赍来贡献之财物。”

若大师，则帅有司而立军社，奉主车。

〈注〉《有司》，大祝也。王出军，必先有事于社及迁庙，而以其主行。社主曰“军社”，迁主曰祖奉，谓将行。

若军将有事则与祭。有司将事于四望。

〈注〉军将有事，将与敌合战也。郑司农云：“则与祭谓军祭表祃车社之属，小宗伯与其祭事。”郑元谓：“与祭有司，谓大祝之属。盖司马之官实典焉。”

若大甸，则帅有司而馌兽于郊，遂颁禽。

〈注〉甸读曰田。有司，大司马之属。馌，馈也。以禽馈四方之神于郊，郊有群臣之兆。颁禽，谓以予群臣。《诗传》曰：“禽虽多，择取三十焉，其馀以予大夫士，以习射于泽宫而分之。”

大灾及执事祷祠于上下神示。

〈注〉执事，大祝及男巫、女巫也。求福曰“祷”，得求曰祠。

又

凡王之会同、军旅、甸役之祷祠，肄仪为位。

〈注〉肄，习也。“《小宗伯》主其位。”

国有祸灾，则亦如之。

〈注〉谓有所祷祈。

凡天地之大灾，类社稷宗庙，则为位。

〈注〉《祷祈礼轻》类者，依其正礼而为之。

凡国之大礼，佐大宗伯；凡小礼，掌事，如大宗伯之仪。
肆师之职，“掌立国祀之礼，以佐大宗伯。立大祀，用玉
帛牲牷；立次祀，用牲币；立小祀，用牲。”

〈注〉郑司农云：“大祀天地，次祀日月星辰，小祀司命已下。”郑元谓“大祀又有宗庙，次祀又有社稷五祀五岳，小祀又有司中、风师、雨师、山川百物。”

以岁时序其祭祀，及其祈珥。

〈注〉序第次其先后大小。故书“祈”为“几”，杜子春读“几”当为“祈”，“珥”当为“饵。”郑元谓“祈当为进禨之禨，珥当为衈。禨衈者，衅礼之事。”《杂记》曰：“成庙则衅之。雍人举羊升屋，自中，中屋南面，刲羊血流于前，乃降。门夹室皆用鸡，其衈皆于屋下割鸡。门当门，夹屋中室”，然则是禨谓羊血也。

大祭祀，展牺牲，系于牢，颁于《职人》。

〈注〉展，省阅也。职读为樴，樴可以系牲者。此职人谓充人及监门人。

凡祭祀之，卜日宿为期，诏相其礼。视涤濯亦如之。

〈注〉宿，先卜祭之夕。

祭之日，表齍盛告絜，展器陈告备。及果筑鬻。相治小
礼，诛其慢怠者。

〈注〉粢，六谷也。在器曰盛果。筑鬻者，所筑鬻以祼也。故书“表”为“剽”，剽、表皆谓徽识也。郑司农云：“筑煮，筑香草，煮以为鬯。”鬻音煮。

掌兆中庙中之禁令。

〈注〉兆坛茔域。

凡祭祀，礼成，则告事毕。大宾客莅筵几，筑鬻。

〈注〉此王所以礼宾客。

赞《果将》。

〈注〉酌郁鬯，授大宗伯载祼。

大朝觐、《佐傧》

〈注〉为承傧，

“共设匪瓮”之礼。

〈注〉设于宾客之馆。《公食大夫礼》曰：“若不亲食，使大夫以侑币致之。”豆实实于瓮，簋实实于筐，匪其“筐”字之误与？礼不亲飨，则以酬币致之。或者匪以致飨。

飨食，授祭。

〈注〉授宾祭肺。

与祝侯禳于畺及郊

〈注〉《侯禳》，小祝职也。畺，五百里。远郊百里，近郊五十里。

又

凡师甸，用牲于社，宗则为位。

〈注〉社，军社也；宗，迁主也。《尚书传》曰：“王升舟入水，鼓钟亚，观台亚，将舟亚，宗庙亚。”故书“位”为“莅”，杜子春云：“莅当为位，书亦或为位。”宗谓宗庙。

类造上帝，封于大神，祭兵于山川亦如之。

〈注〉造犹即也。为兆以类礼，即祭上帝也。类礼依郊祀而为之者，封谓坛也。大神，社及方岳也。山川，盖军之所依止。《大传》曰：“牧之野，武王之大事也。既事而退，柴于上帝，祈于社，设奠于牧室。”

凡师不功，则助牵主车。

〈注〉助，助大司马也。故书“功”为“工。”郑司农“工”读为“功。”古者工与“功”同字，谓师无功，肆师助牵之，恐为敌所得。

凡四时之大甸猎、祭、表貉，则为位。

〈注〉貉，师祭也。貉读为“十百”之“百。”于所立表之处为师。祭造军法者，祷气势之增倍也。其神盖蚩蛔，或曰黄帝。

尝之日，莅卜来岁之芟。

〈注〉芟，芟草，除田也。古之始耕者，除田种谷，尝者尝新谷，此芟之功也。卜者问后岁宜芟不。

狝之日，莅卜来岁之戒。

〈注〉“秋田为狝”，始习兵，戒不虞也。卜者，问后岁兵寇之备。

社之日，莅卜来岁之稼。

〈注〉“社祭土，为取财焉。”卜者问后岁稼所宜。

若国有大故，则令国人祭。

〈注〉《大故》，谓水旱、凶、荒。所令祭者，社及禜、酺。

岁时之祭祀亦如之。

〈注〉《月令》“仲春命民社”，此其一隅。

凡卿大夫之丧，相其礼。

〈注〉相其适子。

凡国之大事，治其礼仪，以佐《宗伯》。

〈注〉治，谓如今每事著，更奏白王礼也。故书仪为义。郑司农云：“义读为仪。古者书仪但为义，今时所谓义为谊。”

凡国之小事，治其礼仪而掌其事，如宗伯之礼。
《典命》：中士二人，府二人，史二人，胥一人，徒十人。《典命》
掌诸侯之五仪，诸臣之五等之命。

〈注〉五仪，公、侯、伯、子、男之仪。五等，谓孤以下，四命、三命、再命、一命、不命也。

“上公九命为伯”，其国家、宫室、车旗、衣服、礼仪，皆以九
为节。侯伯七命，其国家、宫室、车旗、衣服、礼仪，皆以七
为节。子男五命，其国家、宫室、车旗、衣服、礼仪，皆以五
为节。

〈注〉“上公”，谓王之三公有德者，加命为二伯，二王之后亦为上公。“国家”，国之所居，谓城方也。公之城盖方九里，宫方九百步；侯伯之城盖方七里，宫方七百步；子男之城盖方五里，宫方五百步。“《大行人职》则有诸侯圭藉、冕服、建常、樊缨、贰车、介牢、礼朝位之数焉。”

“王之三公八命，其卿六命，其大夫四命”，及其出封，皆
加一等。其国家、宫室、车旗、衣服、礼仪亦如之。

〈注〉四命，中下大夫也。“出封”，出畿内，封于八州之中，加一等，褒有德也。大夫为子男，卿为侯伯，其在朝廷，则亦如命数耳。王之上士三命，中士再命，下士一命。

凡诸侯之适子誓于天子，摄其君则下其君之礼一
等；未誓则以皮帛继子男。

〈注〉誓，犹命也。言“誓”者，明天子既命以为之嗣，树子不易也。

“公之孤四命，以皮帛视小国之君。其卿三命，其大夫
再命，其士一命，其宫室、车旗、衣服、礼仪，各视其命之
数。侯伯之卿、大夫、士亦如之。子、男之卿再命，其大夫
一命，其士不命”，其宫室、车旗、衣服、礼仪，各视其命之
数。

〈注〉“视小国之君”者，列于卿大夫之位，而礼如子男也。

典祀，中士二人，下士四人，府二人，史二人，胥四人，徒
四十人。典祀掌外祀之兆守，皆有域，掌其禁令。

〈注〉“外祀”谓所祀于四郊者。域，兆表之茔域。

“若以时祭祀”，则帅其属而修除征役于《司隶》而役之。

〈注〉《属其》属，胥，徒也，修除芟扫之征召也，役之，作使之。

及祭，帅其属而守其厉禁而跸之。

〈注〉郑司农云：“遮列禁人，不得令入。”

《秋官》司寇，刑官之属。《掌客》，上士二人，下士四人，府一
人，史二人，胥二人，徒三十人。《掌客》掌四方宾客之牢
礼、饩献、饮食之等数，与其政治

〈注〉《政治邦新》，《杀礼》之属。

王合诸侯而飨礼，则具十有二牢，庶具百物备。诸侯
长十有再献。

〈注〉“飨诸侯而用王礼之数”者，以公、侯、伯、子、男尽在是兼享之，莫敌用也。诸侯长，九命，作伯者也。献公侯以下，如其命数。

王巡守殷国，则国君膳以牲犊，令百官百牲皆具从
者，三公视上公之礼，卿视侯伯之礼，大夫视子男之
礼，士视诸侯之卿礼，庶子壹视其大夫之礼。

〈注〉国君者，王所过之国君也。犊，茧栗之犊也。以膳天子，贵诚也。牲孕，天子不食也，祭帝不用也。凡宾客，则皆《角尺》。令者，掌客令主国也。“百牲皆具”，言无有不具备。

凡诸侯之礼，“上公五积，皆视，飧牵，三问皆修，群介、行
人、宰、史皆有牢，飧五牢，食四十，簠十，豆四十，铏四十
有二，壶四十，鼎簋十有二，牲三十有六，皆陈。饔饩九
牢，其死牢，如飧之陈，牵四牢，米百有二十筥，醯醢百
有二十，瓮，车皆陈，车米视生牢，牢十车，车秉有五䉤，
车禾视死牢，牢十车，车三秅，刍薪倍禾，皆陈。乘禽日”
九十双，殷膳大牢，以及归，三飨、三食、三燕，若弗酌，则
以币致之。凡介、行人、宰、史皆有飧，饔、饩，以其爵等为
之牢礼之陈数，唯上介有禽。献夫人致礼，八壶、八，豆
八笾，膳大牢；致飨大牢，食大牢。卿皆见以羔，膳大牢。
侯伯四积，皆视飧牵。再问，皆修飧四牢，食三十有二，
簠八，豆三十有二，铏二十有八，壶三“十有二，鼎簋十
有二，腥二十有七，皆陈。饔饩七牢。其死牢，如飧之陈，
牵三牢，米百筥，醯醢百瓮，皆陈。米三十车，禾四十车，
刍薪倍禾，皆陈。乘禽日七十双。”殷膳大牢，三飨，再食、
再燕。凡介、行人、宰史皆有飧、饔饩，以其爵等为之礼，
唯上介有禽，献夫人致礼，八壶、八豆、八笾，膳大牢，致
饔大牢。卿皆见以羔膳。特牛、子、男三积，皆视飧牵。壹
问以修，飧三牢。食二十有四，簠六，豆二十有四，铏十
有八，壶二十有四，鼎簋十有二，牲十有八，皆陈。饔饩
五牢。其死牢如飧之陈，牵二牢，米八十筥，醯醢八十
瓮，皆陈。米二十车，禾三十车，刍薪倍禾，皆陈。乘禽日
五十双，壹飨，壹食、壹燕。凡介、行人、宰、史皆有飧、饔、饩，
以其爵等为之礼，唯上介有禽献，夫人致礼，六壶、六
豆、六笾，膳视。致飨、亲见，卿皆膳特牛。〈秅丁故反梠音吕穧才计反〉
凡诸侯之卿、大夫、士为国客，则如其介之礼以待之。

〈注〉言其特来为问待之礼，如其为介时也。然则《聘礼》所以礼宾，是亦礼介。

凡礼：“宾客，国新杀礼，凶荒杀礼，札丧杀礼，祸𣗏杀礼，
在野在外杀礼。”

〈注〉皆为国省用爱费也。“国新”，新建国也，凶荒无年也。祸𣗏，新有兵寇水火也。

凡宾客死，致礼以丧用。

〈注〉死，则主人为之具而殡矣。“丧用”者，馈奠之物。

宾客有丧，惟刍稍之受。

〈注〉“不受飨食”，飨食加也。丧谓父母死也。客则又有君焉，刍给牛马，稍人禀也。其正礼，飧飨饩，主人致之则受。

遭王国之丧，不受飨食，受牲礼。

〈注〉牲亦当为腥，声之误也。有丧不忍煎烹。《正礼》：“飧饔。”饩常熟者，腥致之也。